प्राइम मेंबरशिप लेने के पक्ष में 84 फीसदी JIO उपभोक्ता, आपकी क्या राय है? | उत्तरांचल टुडे
प्राइम मेंबरशिप लेने के पक्ष में 84 फीसदी JIO उपभोक्ता, आपकी क्या राय है?
मौजूदा जियो उपभोक्ताओं में से करीब 84 फीसदी उपभोक्ताओं के अप्रैल में इसकी प्राइम सदस्यता लेने की उम्मीद है. बैंक ऑफ अमेरिका मेरिल लिंच के एक सर्वेक्षण में यह जानकारी बुधवार को दी गई. सर्वेक्षण के मुताबिक, ‘हमने 1000 जियो उपभोक्ताओं का ऑनलाइन सर्वेक्षण किया. इसमें 84 फीसदी जियो उपभोक्ताओं ने सर्वेक्षण में कहा कि वे प्राइम प्रस्ताव की सदस्यता लेंगे.’
सर्वेक्षण में कहा गया, ‘इन लोगों में 70 फीसदी 303 रुपये प्रति माह वाली योजना को तरजीह देते हैं.’ रिपोर्ट के मुताबिक, जियो को अपनी प्राथमिक सिम के तौर पर उपयोग करने वाले उपभोक्ताओं की संख्या में इजाफा हुआ है, जो 50 फीसदी (दिसंबर के सर्वेक्षण) से बढ़कर 66 फीसदी हो गई है.
रिपोर्ट में कहा गया है, ‘जियो के प्राइम प्रस्ताव के बारे में जागरुकता स्तर ज्यादा (90 फीसदी) है और 96 फीसदी का कहना है कि वे जियो (84 फीसदी प्राइम प्रस्ताव के लिए और 12 फीसदी गैर प्राइम योजना) के लिए भुगतान करेंगे.’
जियो ने सितंबर में 2016 में अपना संचालन शुरू किया था. इसके उपभोक्ताओं की संख्या 10 करोड़ से पार पहुंच गई है.
अगर आप भी जियो के उपभोक्ता हैं तो प्राइम मेंबरशिप के बारे में नीचे कमेंट में अपनी राय दें…
Previous articleअयोध्या में भव्य राम मंदिर बनाने की पहल करेगी आखाड़ा परिषद
Next articleBCCI ने दोगुना किया खिलाड़ियों का वेतन | ऋषभ पंत को मिली जगह, रैना बाहर